Vikipediyada bu ad-soyadlı digər şəxslər haqqında da məqalələr var; bax: Elnur Aslanov.

**Elnur Kazım oğlu Aslanov** (15 yanvar 1977, Bakı) — 2007-2014-cü illərdə Azərbaycan Respublikası Prezidentinin Administrasiyasının Siyasi Təhlil və İnformasiya Təminatı şöbəsinin müdiri, 2014-2016-cı illərdə Azərbaycan Respublikası Rabitə və Yüksək Texnologiyalar Nazirliyinin Elektron İdarəçiliyin İnkişafı şöbəsinin müdiri, siyasi elmlər üzrə fəlsəfə doktoru (Ph.D). O, həmçinin "Harvard Business School"un məzunu, iki kitabın, eləcə də bir sıra İT və İnternet layihələrinin sahibi və müəllifidir.

Həyatı və fəaliyyəti
--------------------

Aslanov Elnur Kazım oğlu 15 yanvar 1977-ci ildə Bakı şəhərində anadan olmuşdur. Bakı Dövlət Universitetini və Azərbaycan Universitetini bitirmişdir. Fəlsəfə doktoru və MA elmi dərəcələri var.

1997-2001-ci illərdə Yeni Azərbaycan Partiyası Mərkəzi Aparatının Beynəlxalq Əlaqələr və Siyasi Partiyalarla İş şöbəsində təlimatçı, baş referent, 2001-2005-ci illərdə Azərbaycan Respublikası Prezidentinin İcra Aparatının İctimai-siyasi şöbəsinin İnformasiya İşinin Təşkili və Analitik Təhlil sektorunda referent, böyük məsləhətçi vəzifəsində 2005-2007-ci illərdə isə Azərbaycan Respublikası Prezidentinin İcra Aparatı rəhbərinin köməkçisi vəzifəsində işləmişdir.

Azərbaycan Respublikası Prezidenti İlham Əliyevin 19 dekabr 2007-ci il tarixli Sərəncamı ilə Azərbaycan Respublikası Prezidentinin Administrasiyasının Siyasi təhlil və İnformasiya Təminatı şöbəsinin müdiri təyin edilmiş, 17 mart 2014-cü ildə vəzifəsindən azad edilmişdir.

E.Aslanov 2 aprel 2014-cü ildə Rabitə və Yüksək Texnologiyalar Nazirliyinin strateji planlaşdırma, elmi potensial və investisiya şöbəsinin müdiri vəzifəsinə təyin edilmişdir.

14 avqust 2014-cü il tarixində Rabitə və Yüksək Texnologiyalar Nazirliyinin Elektron İdarəçiliyin İnkişafı şöbəsinə müdir vəzifəsinə təyin edilmişdir.

2016-ci ildə ABŞ-da Harvard Business School-da təhsilini davam etdirmək məqsədilə dövlət işindən uzaqlaşıb. Hazırda biznes fəaliyyəti ilə məşğuldur.

Elnur Aslanov bir sıra İnternet layihələrinin müəllifi və sahibidir.

İki kitab müəllifidir: "Modernləşmə və Milli İnkişaf"[*ölü keçid*] (Bakı, 2015) və "Qloballaşma və Milli İnkişaf Strategiyası" (Baki, 2006).

"Azərbaycanda araşdırma və beyin mərkəzləri : yaranması, inkişafı və perspektivləri"[*ölü keçid*] kitabının elmi redaktoru.

Yeni Azərbaycan Partiyasının üzvü, I dərəcə dövlət müşaviridir.

Elnur Aslanov mütəmadi olaraq müxtəlif internet saytlarında məqalələr ilə çıxış edir.

Ailəsi
------

Azərbaycan Respublikası Milli Məclisinin deputatı, parlamentin İnsan Hüquqları Komitəsinin sədri Rəbiyyət Aslanovanın oğludur.

Evlidir, bir oğlu var.

İstinadlar
----------

1. ↑  "BAKU TO HOST "HISTORY: AS IT IS" INTERNATIONAL CONFERENCE. azertag.az". 2023-07-08 tarixində arxivləşdirilib. İstifadə tarixi: 2020-11-27.
2. ↑  "Prezident Administrasiyasının şöbə müdiri Elnur Aslanov ASAİF fəalları ilə görüş keçirib. apa.az". 2023-07-08 tarixində arxivləşdirilib. İstifadə tarixi: 2020-11-24.
3. ↑  ""Nəticəsiz danışıqlar saatlı bombaya çevrilmişdi...." – Elnur Aslanov Qarabağ ətrafında baş verənlərdən yazır. qaynarinfo.az". 2023-07-08 tarixində arxivləşdirilib. İstifadə tarixi: 2020-11-24.
4. ↑  "Yeni dünya nizamı vä milli inkişaf. searchworks.stanford.edu". 2016-03-11 tarixində arxivləşdirilib. İstifadə tarixi: 2020-11-24.
5. ↑  "Elnur Aslanov İlham Əliyevin islahatlarından yazdı: "Ölkə köklü dəyişiklik ərəfəsindədir…". virtualaz.org". 2020-12-13 tarixində arxivləşdirilib. İstifadə tarixi: 2020-11-29.
6. ↑  "Prezident Administrasiyasında kimlər işləyir? - Karyera tanıtımı - II HİSSƏ. modern.az". 2021-09-24 tarixində arxivləşdirilib. İstifadə tarixi: 2020-11-24.
7. ↑  "Elnur Aslanov Prezident Administrasiyasından çıxarıldı". 2016-03-04 tarixində arxivləşdirilib. İstifadə tarixi: 2014-03-17.
8. ↑  "Elnur Aslanov Rabitə və Yüksək Texnologiyalar Nazirliyində şöbə rəisi vəzifəsinə təyin olunub". 2014-04-06 tarixində orijinalından arxivləşdirilib. İstifadə tarixi: 2014-07-29.
9. ↑  "5 + 5 tips for a beginner entrepreneur: what to do and why?". 2018-09-07 tarixində arxivləşdirilib. İstifadə tarixi: 2018-12-18.

Xarici keçidlər
---------------

* *Xaqani Səfəroğlu.* "Prezident Administrasiyasında kimlər işləyir? - Karyera tanıtımı - II HİSSƏ" (az.). modern.az. 10.04.2012. İstifadə tarixi: 2015-05-27.
* Waving The Banner Of Azerbaijan's New Oil Boom
* Advice For Armenia On Resolving The Karabakh Dispute
* Справедливый путь к идеальному миру
* Azerbaycan ve Türkiye ilişkilerinin geleceği